Doi miniștri de Externe din UE au COVID-19. Bogdan Aurescu a participat la o întrunire comună cu aceștia.
Miniștrii de Externe ai Austriei și Belgiei au fost testați pozitiv. Cei 27 de miniștri de Externe din UE au participat, luni, la o ședință în Luxemburg. Bogdan Aurescu spune că se simte bine înaintea plecării la Washington.
O întâlnire la care au participat toți miniștrii de Externe ai Uniunii Europene pare a fi un adevărat focar de Covid.Doi dintre oficialii prezenți în Luxemburg, ministrul austriac și cel belgian, au fost testați pozitiv pentru coronavirus. Asta deși imaginile arată că toți miniștrii de externe au purtat măști și au păstrat distanța.MAE a anunțat că trimisul României la discuție, Bogdan Aurescu, nu a intrat în contact direct cu ministrul austriac, a respectat toate normele sanitare și a purtat masca tot timpul.Aurescu pleacă luni în SUA, unde se va vedea cu secretarul de stat american Mike Pompeo, cu care ar urma să discute, printre altele, despre renunțarea la vize din partea SUA pentru România.